WikipediA 

Filosofie 


Filosofie is a Greek wird for 'luv o wit.' It can be uised ti mean monie things. 

■ A personal wey tae think aboot the warld, or a pairt o it. 

■ A set o conceits that gangs thegither, wrocht oot bi a bodie that haes studied weys o thinking 
aboot the warld. 

■ The studie o abstract conceits 

Philosophie in this airticle means a group o conceits that haes been thocht on bi academic philosophers 
(fowk that daes philosophie) for a lang time. Thir conceits haes come tae form a bodie o kennis, knawledge 
an quaistens that is unco lairge. There's monie different kynds o philosophie, some o them comin frae 
Europe, in parteecular (Auld) Greece, whaur as ithers comes frae Asie or ither pairts o the warld. 

Innin 


Ae defineetion o filosophie is that it is the studie o human beins an the warld bi thinking an speirin; anither 
defineetion is that it is the studie o abstract conceits (that is the conceits theirsels). It isna a pairt o science 
sin it daesna observe or studie the things an events in the warld (the scientific method) tae find oot whit wey 
it wirks. Insteid it ettles tae answer monie quaistens bi comin up wi realistic answers an speirin "whit for 
no?" 

Filosofie is sib tae science an tae releegion an can compete wi thae twa in answerin some quaistens. Some 
fowk says that filosophie ligs atween science an releegion. Ither fowk says that it shoud be studied its lane. 
Maist Philosophers (fowk that studies philosophie) disna come up wi the same answers tae quaistens an it is 
aften thocht that, in contrast wi science or releegion, there's nae richt answers in philosophie, juist better 
anes. 


Some important quaistens that philosophie speirs, amang ithers, is "Whit is guid an whit is bonnie?", "Daes 
God exeest?", "Daes the warld aboot us exeest?", "Whit is a bodie?", and "Whit is Truith?". 







Fields or brainches o philosophie 


Philosophie can be sindert intil fields or brainches (that we coud cry disciplines or sorts) foondit on the 
kynds o quaistens that it speirs. Here is a fuller leet o quaistens sindert intil fields or brainches. Ae possible 
leet o answers tae thir quaistens can be cried a 'philosophie'. There's monie differrin 'philosophies' sin aw 
thae quaistens haes monie differrin answers. 

In metapheesics : 

Metapheisics is whiles sindert intil ontologie (the philosophie o realitie an bein), the philosophie o mynd an 
the philosophie o releegion, houaniver thir sub-brainches is awfu seemlar. 

Ontologie: 

■ Whit is the warld that we see aboot us? (whit is realitie?) 

■ Is there mair tae the warld nor juist the things that we see or hear? 

■ Whan naebodie sees a thing happen daes that mean that it didna happen? 

■ Coud there be ither warlds? For exemplar coud there be a warld whaur Bill Clinton haedna 
won the 1992 US presidential election? 

■ Is there oniething byordinar aboot being Human or e'en aboot bein Alive at aw ? 

■ Gin no, whit for daes some fowk think that there is ? 

■ Whit is space ? Whit is time ? 

The philosophie o mynd: 

■ Whit is a mynd ? 

■ Whit is a bodie ? 

■ Whit is Consciousness ? 

■ Daes fowk mak chyces or are thay weirdit tae dae the ae thing ? (Daes fowk hae free will ?) 

The philosophie o releegion: 

■ Daes fowk hae Sowels ? 

■ Is there a God ? 

In epistemologie 

■ Whit is knawledge ? 

■ Whit for can we ken oniething ? 

■ Whit is Science ? 

■ WhitisTruith 

In ethics : 

■ Whit is Richt an Wrang, Guid an III ? 

■ Shoud fowk dae some things an no ithers ? 

■ Whit is Juistice ? 


In Aesthetics : 



■ Whit is Beautie ? 

■ Is true things beautiful ? 

■ Is guid things beautiful ? 

■ Whit is Airt ? 

In Logic : 

■ Whit daes the wirds we uise mean ? 

■ Whit for can we say things (conceits in parteecular) sae that thay juist hae the ae meanin ? 

■ Can aw conceits be expressed uisin wirds ? 

■ Whit is truith ? 

Is philosophic uissfu? 


Daes philosophie dae onie guid? Fowk disna gree anent this. Some fowk thinks that philosophie hairms the 
Kirk or the State, as philosophie is a kin o free-thinking an aften quaistens the beliefs that ithers hauds. 

Ither fowk thinks that philosophie is juist ordinar rummle-gumption or politics. Philosophers believes that 
speirin philosophical quaistens is uissfu acause it brings wit an holps fowk ti lairn anent the warld an ilk 
ither. Some thinks politics is juist a competeetion or argiement atween philosophies, that can end up wi fowk 
etdin tae gar ilk ither dae things bi law an veeolence. This collogue haes been gaun on for thoosands o yeirs 
- as haes collogues anent aw the quaistens abuin. 

Whit for dae fowk dae philosophie 


Some philosophers is full-time thinkers (cried academics ), ithers is juist "habby" thinkers, or approaches 
philosophie frae anither job, for exemplar a monk, an airtist or a scientist. Maist Philosophers wirks bi 
speirin quaistens an leukin for guid defineetions (meanins) o wirds for tae unnerstaund whit a quaisten 
means. Some philosophers says the ae thing ye maun hae for tae answer a quaisten is tae find oot whit it 
means an that the ae thing that maks philosophical quaistens sic as thir abuin difficult is that fowk disna 
raellie ken whit thay mean (for exemplar Ludwig Wittgenstein). 

Philosophers will aften uise exemplars frae rael life for tae mak a pynt forby, for exemplar thay micht 
scrieve anent a rael or feectional chiel for tae shaw their conceit o a guid cheil or an ill ane. 

Some philosophers graip for the semplest gate for tae answer a quaisten an says that thon is maist like tae be 
the richt answer. That is a process cried Occam's Razor. Ithers believes that complicate answers ti quaistens 
can be richt an aw. 

For an exemplar o a philosophical kinch, leuk at the god paradox. 

Some philosophers 


The first Greek philosophers 

■ Pythag oras 

■ Socrates 

■ Plato 

■ Aristotle 






Epicurus 


Later European Philosophers 

■ Saint Augustine 

■ Saint Thomas Aquinas 

■ Niccolo Machiavelli 

■ Thomas Hobbes 

■ Rene Descartes 

■ John Locke 

■ Benedict de Spinoza 

■ Gottfried Wilhelm Leibniz 

■ Bishop George Berkeley 

■ David Hume 

■ Immanuel Kant 

■ Mary Wollstonecraft 

■ John Stewart Mill 

■ Karl Marx 

■ Friedrich Nietszche 

■ Soren Kierkegaard 

Modren European an American Philosophers 

■ Bertrand Russel 

■ Ludwig Wittgenstein 

■ Jean-Paul Sartre 

■ Simone de Beauvoir 

■ Ayn Rand 

■ Karl Popper 

■ Willard Van Orman Quine 

Asie Philosophers (whiles cried Eastren Philosophers) 

■ Confucius 

■ Lao Tzu 

■ Siddharta Gautama (The Gautama Buddha) 

Fremmit airtins 

■ Introduction ti Philosophie (https://en.wikibooks.org/wiki/lntroduction_to_Philosophy) (in Inglis) 

